Държавен вестник, бр. 17, 2012 г., стр. 103

БРОЙ  17	
Д Ъ Р Ж А В Е Н  В Е С Т Н И К 	
СТР.  103  
За придобиване на трета степен на про-
фесионална квалификация по професията 
„Технолог в силикатните производства“ от 
Списъка на професиите за професионално 
образование и обучение по чл. 6, ал. 1 ЗПОО 
(утвърден от министъра на образованието, 
младежта и науката със Заповед № РД-09-
413 от 12.05.2003 г., изм. и доп. със Заповед 
№ РД-09-04 от 8.01.2004 г., Заповед № РД-09-
34 от 22.01.2004 г., Заповед № РД-09-255 от 
9.04.2004 г., Заповед № РД-09-274 от 18.02.2005 г., 
Заповед № РД-09-1690 от 29.09.2006 г., Запо-
вед № РД-09-828 от 29.06.2007 г., Заповед 
№ РД-09-1891 от 30.11.2007 г., Заповед № РД-
09-298 от 19.02.2009 г., Заповед № РД-09-
1803 от 29.10.2009 г., Заповед № РД-09-621 
от 18.05.2010 г., Заповед № РД-09-1728 от 
1.12.2010 г., Заповед № РД-09-748 от 13.06.2011 г. 
и Заповед № РД-09-1805 от 9.12.2011 г.) входя-
щото минимално образователно равнище за 
ученици е завършен седми клас или завършено 
основно образование.
За придобиване на трета степен на про-
фесионална квалификация по професията 
„Технолог в силикатните производства“ вхо-
дящото минимално образователно равнище 
за лица, навършили 16 години, е завършено 
основно образование. 
1.2. Изисквания за входящо квалификаци-
онно равнище или професионален опит
За обучение по професията „Технолог в 
силикатните производства“ с придобиване на 
трета степен на професионална квалификация 
не се изисква обучаваните да притежават про-
фесионална квалификация или професионален 
опит по професии от професионално направ-
ление „Химични продукти и технологии“.
За лица с професионален опит или про-
ведено професионално обучение, свързано с 
професията, е необходимо надграждащо обу-
чение, включващо усвояване на компетенции, 
които кандидатът за обучение не притежава. 
Съдържанието на обучението се определя след 
сравнение на компетенциите и резултатите 
от ученето, описани в Държавните образова-
телни изисквания (ДОИ) за придобиване на 
квалификация по професии.
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.) 
Технологът в силикатните производства 
може да работи в предприятия от силикат-
ната индустрия, както и в предприятия от 
добивната и преработващата промишленост. 
Той работи с машини, уреди и апарати в 
стъкларското и керамичното производство, 
както и в производството на свързващи ве-
щества. На своето работно място технологът 
осъществява наблюдение и контрол на тех-
нологичните процеси и поема отговорност за 
работата на екипа, който ръководи. В случаи 
на констатирани отклонения в параметрите на 
технологичния процес и дефекти в крайния 
продукт той предприема адекватни дейст-
вия. Под ръководството на инженер-химика 
в съответното производство и ръководителя 
на звеното технологът участва в цялостния 
производствен процес. 
Технологът в силикатните производства 
поема отговорност за: осигуряване на условия 
за нормалното протичане на технологичните 
процеси; спазване на изискванията за здраво-
словни и безопасни условия на труд и опазване 
на околната среда; осигуряване качеството на 
крайния продукт. Той осъществява връзка с 
ръководителите в съответното производство. 
Технолозите в силикатната промишленост 
работят с машини и извършват мониторинг 
на оборудването, което обработва и смесва 
съставките за производството на стъклени, 
керамични, глинени, циментови и бетонни из-
делия, като стъклария, тухли, плочки, глинени 
съдове, цимент, вар, паважни блокчета и др.; 
организират дейността на своя екип и следят 
работата на производственото оборудване и 
спазването на производствените графици. 
За успешното упражняване на професията 
технологът в силикатните производства трябва 
да бъде прецизен и точен при изпълнение на 
трудовите дейности, да работи с чувство за 
отговорност към екипа, който ръководи, да 
умее да общува безконфликтно и да решава 
проблемни ситуации, възникнали в процеса 
на работа.
Технологът в силикатните производства 
трябва да разбира и да интерпретира резул-
татите от химичните анализи, да разбира 
функционирането на уредите, използвани 
за провеждане на анализите. Той проверява 
верността на резултатите и прави отчет на 
извършените анализи. Едно от изискванията 
за неговата успешна работа е да знае как да 
реагира в критична ситуация с цел отстра-
няване на възникнал проблем и свеждане до 
минимум на загубите и опасностите от тази 
ситуация. Реалните производствени условия 
изискват технологът да може да заема няколко 
работни места в дадено химично производ-
ство, да може да се адаптира при промяна 
на технологията и при въвеждане на нова 
техника. Това изисква готовност за надграж-
дане на знания и умения, за самостоятелно 
усвояване на нови компетенции, необходими 
за променящите се условия на труд.
Успешната работа на технолога изисква той 
да притежава професионални компетенции 
за опазване на околната среда – както при 
производствените процеси, така също и при 
пречистване на отпадни води, газове и твърди 
вещества. Умението да поема отговорност и 
ръководи работата на екип е важно изискване 
в условията на работна среда, свързана с ви-
соки рискови фактори – високи температури, 
токсични вещества, високо налягане и др. Като 
част от екипа технологът трябва да създава